Úradný vestník L 322 , 06/12/2001 S. 0011 - 0012



Rozhodnutie Spoločného výboru EHP č. 105/2001 z 26. októbra 2001, ktorým sa mení a dopĺňa príloha II (Technické predpisy, normy, skúšanie a osvedčovanie) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, naposledy zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len "dohoda", a najmä na jej článok 98, keďže: (1) príloha II k dohode bola zmenená a doplnená rozhodnutím Spoločného výboru EHP č. 64/2001 z 19. júna 2001 [1]; (2) smernica 94/35/ES Európskeho parlamentu a Rady z 30. júna 1994 o sladidlách na použitie v potravinách [2], v znení opráv uvedených v Ú. v. ES L 265, 30.9.1998, s. 35, sa má začleniť do dohody; (3) smernica 94/36/ES Európskeho parlamentu a Rady z 30. júna 1994 o farbivách na použitie v potravinách [3], v znení opráv uvedených v Ú. v. ES L 259, 7.10.1994, s. 33 a Ú. v. ES L 252, 4.10.1996, s. 23, sa má začleniť do dohody; (4) Vedecký výbor pre potraviny stanovil v marci 2000 novú prijateľnú dennú dávku (PDD) pre cyklamát, o ktorej sa bude uvažovať s prihliadnutím na nasledujúcu úpravu smernice 94/35/ES Európskeho parlamentu a Rady z 30. júna 1994 o sladidlách na použitie v potravinách; (5) smernica Európskeho parlamentu a Rady č. 95/2/ES z 20. februára 1995 o potravinárskych pridavných látok iných ako farbivá sladidlá [4], v znení opráv uvedených v Ú. v. ES L 248, 14.10.1995, s. 60, sa má začleniť do dohody; (6) smernica Európskeho parlamentu a Rady č. 95/2/ES zrušuje, s účinnosťou od 25. marca 1995, smernicu Rady 64/54/EHS z 5. novembra 1963 o aproximácii právnych predpisov členských štátov týkajúcich sa konzervačných látok schválených na použitie v potravinách určených na ľudskú spotrebu [5], smernicu Rady 70/357/EHS z 13. júla 1970 o aproximácii zákonov členských štátov týkajúcich sa antioxidantov povolených na použitie v potravinách určených na ľudskú spotrebu [6], smernica Rady 74/329/EHS z 18. júna 1974 o aproximácii právnych predpisov členských štátov týkajúcich sa emulgátorov, stabilizátorov, zahusťovadiel a želírujúcich látok na použitie v potravinách [7] a smernica Komisie 83/463/EHS z 22. júla 1983, ktorou sa zavádzajú dočasné opatrenia pre určenie určitých prísad pri označovaní potravín na predaj konečnému spotrebiteľovi [8], ktoré sú súčasťou dohody a ktoré sa následne majú z dohody vypustiť, ROZHODOL TAKTO: Článok 1 Po bode 54y (smernica 1999/3/ES Európskeho parlamentu a Rady) v kapitole XII prílohy II k dohode sa vkladajú tieto body: "54z. 394 L 0035: smernica 94/35/ES Európskeho parlamentu a Rady z 30. júna 1994 o sladidlách určených na použitie v potravinách (Ú. v. ES L 237, 10.9.1994, s. 3), v znení opráv uvedených v Ú. v. ES L 265, 30.9.1998, s. 35. Ustanovenia tejto smernice majú na účely tejto dohody znenie s touto úpravou: "Ustanovenia spoločenstva týkajúce sa E 952 cyklamátu nadobúdajú účinnosť pre Nórsko od dátumu nadobudnutia účinnosti nasledujúcej úpravy smernice 94/35/ES Európskeho parlamentu a Rady z 30. júna 1994 o sladidlách na použitie v potravinách vzhľadom na E 952 cyklamát." 54za. 394 L 0036: smernica 94/36/ES Európskeho parlamentu a Rady z 30. júna 1994 o farbivách na použitie v potravinách (Ú. v. ES L 237, 10.9.1994, s. 13), v znení opráv uvedených v Ú. v. ES L 259, 7.10.1994, s. 33 a Ú. v. ES L 252, 4.10.1996, s. 23. 54zb. 395 L 0002: smernica 95/2/ES Európskeho parlamentu a Rady z 20. februára 1995 o potravinárskych prídavných látkach iných ako farbivá a sladidlá (Ú. v. ES L 61, 18.3.1995, s. 1), v znení opráv uvedených v Ú. v. ES L 248, 14.10.1995, s. 60." Článok 2 Text bodov 2, 5, 8, a 33 v kapitole XII prílohy II k dohode sa vypúšťa. Článok 3 Texty smerníc 94/35/ES Európskeho parlamentu a Rady, v znení opráv uvedených v Ú. v. ES L 265, 30.9.1998, s. 35, 94/36/ES, v znení opráv uvedených v Ú. v. ES L 259, 7.10.1994, s. 33 a Ú. v. ES L 252, 4.10.1996, s. 23 a 95/2/ES, v znení opráv uvedených v Ú. V. ES L 248, 14.10.1995, s. 60, v islandčine a nórčine, ktoré sa majú uverejniť v dodatku EHP k Úradnému vestníku Európskych spoločenstiev, sú autentické. Článok 4 Toto rozhodnutie nadobúda účinnosť 27. októbra 2001, ak Spoločnému výboru EHP [9] boli podané všetky oznámenia podľa článku 103 ods. 1 dohody. Článok 5 Toto rozhodnutie sa uverejní v oddiele EHP a v dodatku EHP k Úradnému vestníku Európskych spoločenstiev. V Bruseli 26. októbra 2001 Za Spoločný výbor EHP predseda E. Bull [1] Ú. v. ES L 238, 6.9.2001, s. 8 [2] Ú. v. ES L 237, 10.9.1994, s. 3. [3] Ú. v. ES L 237, 10.9.1994, s. 13. [4] Ú. v. ES L 61, 18.3.1995, s. 1. [5] Ú. v. ES 12, 27.1.1964, s. 161/64. [6] Ú. v. ES L 157, 18.7.1970, s. 31. [7] Ú. v. ES L 189, 12.7.1974, s. 1. [8] Ú. v. ES L 255, 15.9.1983, s. 1. [9] Ústavné požiadavky nie sú uvedené. --------------------------------------------------